《和章冠之》
宋代·崔敦礼

光阴转眼去如飞，闹过清游正及时。春事到今难著语，鸟声无奈只催诗。

日烘花气侵轩户，风晃江光入酒卮。回意总将西子看，对山终日未成痴。

作者简介：敦礼，河北人。字仲由，本通州静海人，居溧阳。与弟敦诗同登绍兴三十年（1160）进士。历江宁尉、平江府教授、江东安抚司干官、诸王宫大小学教授。淳熙八年（1181）卒，官至宣教郎。有宫教集。爱溧阳山水，买田筑室居焉。其著作《刍言》编凡分三卷：上卷言政，中卷言行，下卷言学。